מייקל אייזנמן

מייקל (מיכאל) אייזנמן (באנגלית: Michael Aizenman; נולד ב-28 באוגוסט 1945) הוא מתמטיקאי ופיזיקאי יהודי-אמריקאי יליד רוסיה ובעל אזרחות ישראלית המשמש פרופסור באוניברסיטת פרינסטון. מחקריו הם בתחומי פיזיקה מתמטית, פיזיקה סטטיסטית, אנליזה פונקציונלית ותורת ההסתברות.

ביוגרפיה 
אייזנמן נולד בניז'ני טאגיל, סיים תואר ראשון באוניברסיטה העברית ב-1969, וקיבל דוקטורט מישיבה יוניברסיטי בשנת 1975 בהנחיית פרופסור יואל ליבוביץ. לחם במלחמת ששת הימים בחטיבת הצנחנים והיה בין הלוחמים שהגיעו לכותל המערבי. משנת 1975 ועד 1982 היה עוזר מחקר ומרצה בכיר באוניברסיטת פרינסטון. בשנת 1982 עבר ל אוניברסיטת ראטגרס בניו ג'רזי כפרופסור מן המניין. בשנת 1990 חזר לפרינסטון, ומאז משמש באוניברסיטה כפרופסור לפיזיקה ומתמטיקה. משנת 2001 מכהן כעורך האחראי של כתב העת האקדמי Communications in Mathematical Physics.
הוא מעביר מספר קורסים במכון ויצמן ברחובות, ומתגורר בישראל כמה חודשים בשנה.

אייזנמן זכה במספר פרסים, בהם בפרס דני היינמן לפיזיקה מתמטית בשנת 2010 על מחקרו בנושא שדות סקלריים. בשנת 1990 זכה בפרס נורברט וינר של החברה האמריקאית למתמטיקה על תרומתו לפיתוח שיטות מתמטיות בפיזיקה סטטיסטית, המשמשות לפתור בעיות בתחומי תורת השדות הקוונטית ומעבר פאזה.

בשנת 2018 קיבל תואר דוקטור לשם כבוד מהטכניון בחיפה, וזכה בפרס אנרי פואנקרה.

קישורים חיצוניים 

 דף הבית באתר אוניברסיטת פרינסטון

בוגרי האוניברסיטה העברית בירושלים
בוגרי ישיבה יוניברסיטי
חוקרי תורת ההסתברות יהודים
יהודים חברי האקדמיה האמריקאית לאמנויות ולמדעים
יהודים חברי האקדמיה הלאומית למדעים של ארצות הברית
ישראלים חברי האקדמיה האמריקאית לאמנויות ולמדעים
ישראלים חברי האקדמיה הלאומית למדעים של ארצות הברית
מתמטיקאים יהודים אמריקאים
מתמטיקאים ישראלים
סגל אוניברסיטת פרינסטון
סגל אוניברסיטת ראטגרס
פיזיקאים יהודים אמריקאים
פיזיקאים ישראלים
ישראלים זוכי פרסים בין-לאומיים
זוכי פרס דני היינמן לפיזיקה מתמטית
אמריקאים שנולדו ב-1945
ישראלים שנולדו ב-1945